ai4bharat/Pralekha huggingface dataset:
বস্ত্রমন্ত্রক
পাটের দাম এবং পাটের বস্তার দামের ঊর্ধ্বসীমা
নয়াদিল্লি, ২৮ নভেম্বর, ২০১৯
জুট কমিশনারের কার্যালয় থেকে দুর্নীতিতে যুক্ত ব্যক্তি এবং সংস্থার বিরুদ্ধে একাধিক ব্যবস্থা নেওয়া হয়েছে। বেশ কিছু অভিযোগ করা হয়েছে পুলিশে। এদের বিরুদ্ধে অভিযোগ জুট অ্যান্ড জুট টেক্সটাইল্স কন্ট্রোল অর্ডার, ২০১৬ লঙ্ঘনের। যে সমস্ত সংস্থা দুর্নীতিতে যুক্ত তাদের বিরুদ্ধে সরবরাহ বন্ধের আদেশ দেওয়া হয়েছে। ২০১৬-র ওই আদেশবলেই তল্লাশি এবং বাজেয়াপ্ত করার কাজও চলছে। অনলাইন পোর্টালের মাধ্যমে করা অভিযোগ খতিয়ে দেখা হচ্ছে জয়েন্ট ইন্সপেকশনের মাধ্যমে। সেই মোতাবেক সরবরাহকারী চটকলের বিরুদ্ধে ব্যবস্থা নেওয়ার প্রস্তুতি চলছে।
পাটক্ষেত্রে বেনিয়ম নিয়ন্ত্রণে জুট কমিশনারের কার্যালয় কয়েকটি পদক্ষেপ নিয়েছে। পাট সংগ্রহ, নিরীক্ষণ এবং সরবরাহের জন্য ২০১৬-র নভেম্বর থেকে এন্ড টু এন্ড ভিত্তিক প্ল্যাটফর্ম তৈরি করা হয়েছে। কালোবাজারি, মজুতদারি এবং কাঁচা পাটের ফাটকা রুখতে জুট কমিশনারকে যে কোন উৎপাদকের দ্বারা কাঁচা পাট মজুত নিয়ন্ত্রণ করার অধিকার দেওয়া হয়েছে। একটি নির্দিষ্ট সময়ের মধ্যে কতটা পাট মজুত করা যাবে সে সম্পর্কে তিনি নির্দেশ দিতে পারবেন। কাঁচা পাটের দামের ওঠা-পড়া নিয়ন্ত্রণে এবং কাঁচা পাটের সহজপ্রাপ্যতা নিশ্চিত করতে পাটজাত বস্ত্র উৎপাদনকারীর ক্ষমতা নিয়ন্ত্রণও করতে পারবেন জুট কমিশনার। বেআইনি আমদানি নিয়ন্ত্রণ করতে জুট কমিশনার সংশ্লিষ্ট সকলকে নোটিশ দিয়েছেন। পাটের ব্যাগ আমদানি করার ক্ষেত্রে প্রকৃত কোন দেশে ব্যাগটি উৎপাদিত হয়েছে সেটি ছাপাতে হবে। ২০১৮-এর ২০ নভেম্বর পর্যন্ত ৫০৩ জন আমদানিকারী এবং ৩৩১ জন ব্যবসায়ী জুট কমিশনারের কার্যালয়ে তাঁদের সংস্থাকে নথিভুক্ত করেছেন। প্রতি মাসে তাঁদের আমদানি রিপোর্ট দিতে হবে নির্দিষ্ট ফর্মে। পাটের বস্তার দামের ঊর্ধ্বসীমা পর্যালোচনা করেনি সরকার।
লোকসভায় আজ এক লিখিত জবাবে একথা জানান কেন্দ্রীয় বস্ত্র মন্ত্রী শ্রীমতী স্মৃতি জুবিন ইরানি।
CG/AP/DM
(Visitor Counter : 69
জলশক্তি মন্ত্রক
আমদানি না পৌঁছনো পর্যন্ত নিজস্ব মজুত থেকে বাজারে অড়হর ডাল ছাড়বে কেন্দ্রীয় সরকার; অনলাইনে নিলামের মাধ্যমে সংগ্রহ করতে পারবেন মিল মালিকরাও
ন্যায্য দামে ক্রেতাদের কাছে অড়হর ডাল পৌঁছে দেওয়ার উদ্যোগ
নতুন দিল্লি, ২৭ জুন, ২০২৩
ভারতে আমদানি করা অড়হর ডালের জোগান পর্যাপ্ত না হওয়া পর্যন্ত কেন্দ্রীয় সরকার নিজস্ব মজুত থেকেই পর্যায়ক্রমে এবং সুনির্দিষ্ট লক্ষ্যমাত্রা রেখে এই ডাল বাজারে ছাড়ার সিদ্ধান্ত নিয়েছে। পাশাপাশি অনলাইনে নিলামে যাতে উপযুক্ত মিল মালিকরা এই ডাল সংগ্রহ করতে পারেন, সেজন্য জাতীয় কৃষি সমবায় বিপণন ফেডারেশন  এবং জাতীয় সমবায় ক্রেতা ফেডারেশন -কে নির্দেশ দিয়েছে কেন্দ্রীয় ক্রেতা বিষয়ক, খাদ্য ও গণবন্টন মন্ত্রকের অধীনস্থ ক্রেতা বিষয়ক দপ্তরকে।
চাহিদা অনুযায়ী ক্রেতারা যাতে ন্যায্য দামে অড়হর ডাল কিনতে পারেন, সেদিকে লক্ষ্য রেখে উপযুক্ত পরিমাণে ডাল নিলাম করা হবে।
কালোবাজারি ও মজুতদারি রুখতে অত্যাবশ্যক পণ্য আইন, ১৯৫৫ অনুযায়ী, চলতি বছরের ২ জুন অড়হর ও বিউলির ডালের মজুতের ওপর নিষেধাজ্ঞা জারি করেছে কেন্দ্রীয় সরকার। কেন্দ্রের নির্দেশিকায় ২০২৩ সালের ৩১ অক্টোবর পর্যন্ত অড়হর ও বিউলির ডালের মজুতের ক্ষেত্রে সবকটি রাজ্য ও কেন্দ্রশাসিত অঞ্চলে মজুতের সীমা বেঁধে দেওয়া হয়েছে।
এই দুটি ডালের প্রতিটির ক্ষেত্রে পাইকারি ব্যবসায়ীরা ২০০ মেট্রিকটন এবং খুচরো ব্যবসায়ীরা ৫ মেট্রিকটন মজুত করতে পারবেন। বড় চেইনের খুচরো ব্যবসায়ীরা প্রতিটি আউটলেটে ৫ মেট্রিকটন এবং প্রতিটি ডিপোতে ২০০ মেট্রিকটন মজুত করতে পারবেন। অন্যদিকে, গত তিন মাসের উৎপাদন বা বার্ষিক ক্ষমতার ২৫%, এই দুটির মধ্যে যেটি বেশি হবে, সেই পরিমাণ ডাল মিল মালিকরা সংগ্রহ করতে পারবেন। কোথায় কত ডাল মজুত করা রয়েছে, তা পোর্টালের  মাধ্যমে অবশ্যই জানাতে হবে।
মজুতের সীমা বজায় থাকছে কিনা, ক্রেতা বিষয়ক দপ্তর এবং রাজ্য সরকারগুলি তার ওপর প্রতিনিয়ত নজরদারি চালাবে। রাজ্য সরকারগুলি ডালের দামের ওপর নজরদারি চালিয়ে যাচ্ছে এবং মজুতের সর্বোচ্চ সীমা মানা না হলে, কড়া ব্যবস্থা নেবে।
(CG/MP/AS/
স্বাস্থ্যওপরিবারকল্যাণমন্ত্রক
কোভিড-১৯ টিকাকরণের বিষয়ে সর্বশেষ তথ্য
নয়াদিল্লী, ১৭ জুলাই, ২০২১
কেন্দ্রীয় সরকার সারা দেশে কোভিড-১৯ টিকাকরণে গতি আনতে এবং টিকা গ্রহণের সুযোগ-সুবিধার পরিধি বিস্তারে প্রতিশ্রুতিবদ্ধ। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। সর্বজনীন টিকাকরণের নতুন পর্যায় শুরু হয়েছে গত ২১ জুন থেকে। রাজ্য ও কেন্দ্রশাসিত অঞ্চলগুলিকে আরও বেশি পরিমাণ টিকা সরবরাহ করার জন্য নতুন নতুন পরিকল্পনা করা হচ্ছে, যাতে সরবরাহ শৃঙ্খল বজায় থাকে।
দেশ ব্যাপি টিকাকরণের অঙ্গ হিসেবে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্য কোভিড টিকা সরবরাহ করে চলেছে। বিভিন্ন টিকা প্রস্তুতকারক সংস্থা প্রতি মাসে যে টিকা উৎপাদন করছে তার ৭৫ শতাংশ কেন্দ্র সংগ্রহ করছে। কেন্দ্র এ পর্যন্ত ৪১ কোটি ৬৯ লক্ষ ২৪ হাজার ৫৫০টি টিকার ডোজ সংগ্রহ করে রাজ্য এবং কেন্দ্রশাসিত অঞ্চলগুলিকে সরবরাহ করেছে। আজ সকাল ৮টা পর্যন্ত পাওয়া তথ্য অনুযায়ী অপচয় সহ মোট ৩৮ কোটি ৯৪ লক্ষ ৮৭ হাজার ৪৪২টি টিকার ডোজ ব্যবহার করা হয়েছে। অতএব রাজ্য এবং কেন্দ্রশাসিত অঞ্চল এবং বেসরকারী হাসপাতালের কাছে এখনও পর্যন্ত ২ কোটি ৭৪ লক্ষ ৩৭ হাজার ১০৮টি টিকার ডোজ মজুত রয়েছে।
CG/SS/NS
(Visitor Counter : 141
রাষ্ট্রপতিরসচিবালয়
ডঃ জাকির হুসেনের জন্মবার্ষিকীতে রাষ্ট্রপতি'র শ্রদ্ধাজ্ঞাপন
নতুন দিল্লি, ৮ ফেব্রুয়ারি, ২০২১
দেশের প্রাক্তন রাষ্ট্রপতি ডঃ জাকির হুসেনের জন্মবার্ষিকীতে শ্রদ্ধা জানিয়েছেন রাষ্ট্রপতি শ্রী রাম নাথ কোবিন্দ। রাষ্ট্রপতি ভবনে আজ ডঃ জাকির হুসেনের প্রতিকৃতিতে মালা দিয়ে শ্রদ্ধা জানান রাষ্ট্রপতি শ্রী রাম নাথ কোবিন্দ এবং রাষ্ট্রপতি ভবনের আধিকারিক বৃন্দ।
অর্থমন্ত্রক
শিল্পের প্রয়োজনে ঋণ পুনর্গঠনের জন্য আরবিআই-এর সঙ্গে সরকার নিরন্তর কাজ করে চলেছে : অর্থমন্ত্রী শ্রীমতী নির্মলা সীতারমন
নয়াদিল্লি, ৩১ জুলাই, ২০২০
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ বলেছেন, কোভিড-১৯-এর দরুণ সমস্ত ক্ষেত্রে যে বিরূপ প্রভাব পড়েছে তার প্রেক্ষিতে শিল্পের প্রয়োজনে ঋণ পুনর্গঠনের বিষয়টিতে সরকার রিজার্ভ ব্যাঙ্ক -এর সঙ্গে নিরন্তর যোগাযোগ বজায় রেখে চলেছে। বণিকসভা ফিকির জাতীয় কার্যনির্বাহী কমিটি বৈঠকে ভাষণ দিতে গিয়ে শ্রীমতী সীতারমন বলেন, “ঋণ কর্মসূচী পুনর্গঠনে সর্বাধিক গুরুত্ব দেওয়া হচ্ছে। অর্থ মন্ত্রক এই বিষয়টিতে আরবিআই-এর সঙ্গে সক্রিয় যোগাযোগ বজায় রেখে চলেছে। নৈতিকভাবে শিল্পের প্রয়োজনে ঋণ পুনর্গঠনে আশু ব্যবস্থা গ্রহণ করা হচ্ছে।”
এ প্রসঙ্গে শ্রীমতী সীতারমন আরও বলেন, সরকারের পক্ষ থেকে ঋণ ক্ষেত্রে সংস্কারের ব্যাপারে যে সমস্ত পদক্ষেপের কথা ঘোষণা করা হচ্ছে বা হয়েছে, তা সবই সংশ্লিষ্ট সব পক্ষের সঙ্গে বিস্তারিত আলোচনার মাধ্যমেই নেওয়া হয়েছে। গুরুত্ব দেওয়া হয়েছে যাতে এই পদক্ষেপগুলি কোনভাবেই ব্যর্থতায় পর্যবসিত না হয়। এমনকি, সংস্কারের ক্ষেত্রে ঋণ পরিশোধের বিশেষ কোন পরিবর্তন করা হয়নি। “আমরা বর্তমান পরিস্থিতিতে যে প্রভাব সর্বত্রই প্রতিফলিত হয়েছে তার প্রেক্ষিতেই এই সিদ্ধান্ত নিয়েছি,” বলে শ্রীমতী সীতারমন উল্লেখ করেন।
ক্ষদ্র ও মাঝারি শিল্পক্ষেত্র বর্তমান পরিস্থিতির প্রেক্ষিতে যে সমস্ত সমস্যার সম্মুখীন হচ্ছে, তার প্রেক্ষিতে বণিকসভা ফিকি-র সদস্যরা যে উদ্বেগ প্রকাশ করেছেন সে প্রসঙ্গে শ্রীমতী সীতারমন বলেন, এ ধরনের শিল্প সংস্থাগুলির স্বার্থে সরকার ইতিমধ্যেই আপৎকালীন ঋণ সহায়তা নিশ্চয়তা কর্মসূচি ঘোষণা করেছে। এই কর্মসূচির ফলে ব্যাঙ্ক কোন ক্ষুদ্র বা মাঝারি সংস্থাকেই ঋণ দেওয়ার ব্যাপারে উপেক্ষা করতে পারবে না। যদি কোনও ব্যাঙ্কের পক্ষ থেকে উপেক্ষার ঘটনা ঘটে, তাহলে তা অবিলম্বে মন্ত্রককে জানানোর জন্য তিনি সবপক্ষকে পরামর্শ দেন। “ব্যক্তিগতভাবে আমি বিষয়টির ওপর নজর রাখব” বলেও শ্রীমতী সীতারমন জানান।
শিল্প সংস্থাগুলির ক্রমবর্ধমান ঋণ চাহিদা পূরণে ফিকি-র পক্ষ থেকে একটি ডেভেলপমেন্ট ফিনান্স ইনস্টিটিউশন গঠনের যে প্রস্তাব দেওয়া হয়েছে সে প্রসঙ্গে অর্থমন্ত্রী বলেন, এ ধরনের আর্থিক প্রতিষ্ঠান গড়ে তোলার ব্যাপারে কাজ চলছে। এ ব্যাপারে কি পদক্ষেপ নেওয়া হচ্ছে তা শীঘ্রই ‘আপনাদের’ জানানো হবে।
বাণিজ্যিক লেনদেনের ক্ষেত্রে পারস্পরিক সুযোগ-সুবিধার প্রয়োজনীয়তার ওপর জোর দিয়ে শ্রীমতী সীতারমন বলেন, “আমরা যেহেতু বাজার ব্যবস্থাকে আরও উদার করে দিয়েছি, সেই প্রেক্ষিতে বাণিজ্যিক লেনদেনের ক্ষেত্রে পারস্পরিক সুযোগ-সুবিধায় সুসামঞ্জস্য বজায় রাখা প্রয়োজন, কারণ বাণিজ্যিক সমঝোতার ক্ষেত্রে পারস্পরিক সুযোগ-সুবিধা অত্যন্ত গুরুত্বপূর্ণ বিষয়।”
অর্থমন্ত্রী আরও জানান, স্বাস্থ্য পরিষেবা ও অন্যান্য পরিষেবা সংক্রান্ত ক্ষেত্রে জিএসটি হার কমানোর ব্যাপারে জিএসটি পরিষদ সিদ্ধান্ত নেবে।
আতিথেয়তা ক্ষেত্রের চাহিদা পূরণে অর্থ মন্ত্রক আরবিআই-এর সঙ্গে কাজ করে চলেছে বলে জানিয়ে শ্রীমতী সীতারমন বলেন, আতিথেয়তা ক্ষেত্রের চাহিদার বিষয়গুলিতে মন্ত্রক সম্পূর্ণ অবগত আছে। তাই, এই ক্ষেত্রের মোরাটোরিয়াম ব্যবস্থার মেয়াদ বৃদ্ধির বিষয়টিতে মন্ত্রক চিন্তাভাবনা করছে।
অনুষ্ঠানে বণিকসভা ফিকি-র সভাপতি ডঃ সঙ্গীতা রেড্ডি বর্তমান পরিস্থিতি মোকাবিলায় সরকারের সক্রিয় প্রয়াসগুলির প্রশংসা করে বলেন, অর্থনীতির পুনরুদ্ধারে একদিকে সরকার যখন সমগ্র ব্যবস্থাকে সহজ ও সরল করে তুলছে তখন, ব্যবসা-বাণিজ্যে মাপকাঠির দিক থেকে অগ্রগতির বিষয়গুলিতেও সামঞ্জস্য বজায় রাখা প্রয়োজন। অনুষ্ঠানে বণিকসভা ফিকি-র সিনিয়র ভাইস প্রেসিডেন্ট মিঃ উদয় শঙ্কর উপস্থিত ছিলেন।
(CG/BD/DM
প্রধানমন্ত্রীরদপ্তর
প্রধানমন্ত্রী ৪ জানুয়ারী ন্যাশনাল মেট্রোলজি কনক্লেভে উদ্বোধনী ভাষণ দেবেন
প্রধানমন্ত্রী ন্যাশনাল অ্যাটোমিক টাইমস্কেল ও ভারতীয় নির্দেশক দ্রব্য জাতির উদ্দেশে উৎসর্গ করবেন
প্রধানমন্ত্রী, জাতীয় পরিবেশ মানক গবেষণাগারের শিলান্যাসও করবেন
নতুন দিল্লি, ২য় জানুয়ারী, ২০২১
প্রধানমন্ত্রী শ্রী নরেন্দ্র মোদী চৌঠা জানুয়ারী ভিডিও কনফারেন্সের মাধ্যমে ন্যাশনাল মেট্রোলজি কনক্লেভে  উদ্বোধনী ভাষণ দেবেন। এই অনুষ্ঠানে তিনি জাতির উদ্দেশে ন্যাশনাল অ্যাটোমিক টাইমস্কেল ও ভারতীয় নির্দেশক দ্রব্য উৎসর্গ করবেন এবং জাতীয় পরিবেশ মানক গবেষণাগারের শিলান্যাস করবেন। কেন্দ্রীয় মন্ত্রী ড. হর্ষ বর্ধন এই অনুষ্ঠানে উপস্থিত থাকবেন।
ন্যাশনাল অ্যাটোমিক টাইমস্কেল নিখুঁতভাবে ২.৮ ন্যানো সেকেন্ড পর্যন্ত ভারতীয় মান সময় দেখাবে। ভারতীয় নির্দেশক দ্রব্য পরীক্ষাগারটি আন্তর্জাতিক মানের সঙ্গে সাযুজ্য রেখে গুণমান নির্ধারণের জন্য পরিক্ষা – নিরীক্ষা ও ক্রমাঙ্কনের কাজ করবে। জাতীয় পরিবেশ মানক গবেষণাগার, পারিপার্শ্বিক বাতাস ও শিল্পসংস্থার থেকে নির্গত বায়ুর গুণমান বিশ্লেষণের নজরদারির সরঞ্জামের মান নির্ধারণ করবে। এটি আত্মনির্ভর হওয়ার দিকে দেশকে সাহায্য করবে।
সভা সম্পর্কেঃ-
ন্যাশনাল মেট্রোলজি কনক্লেভ নতুন দিল্লির বিজ্ঞান ও কারিগরি গবেষণা পরিষদের অধীনস্থ সংস্থা, ন্যাশনাল ফিজিক্যাল ল্যাবোরেটরি আয়োজন করবে। এবছর ৭৫তম সভা অনুষ্ঠিত হবে। এই সভার মূল ভাবনা হল, “দেশের সমন্বিত উন্নয়নের জন্য মাত্রাবিজ্ঞান”।
শিল্পওবাণিজ্যমন্ত্রক
চীন থেকে পণ্য আমদানি ব্যাহত হবার বিষয়টির মূল্যায়ণ
নয়াদিল্লী, ২৩ সেপ্টেম্বর, ২০২০
সরকার দেশের নিরাপত্তা এবং ভারতীয় সাইবার জগতের সার্বভৌমত্ব নিশ্চিত করতে জুন ও সেপ্টেম্বর মাসে বেশ কয়েকটি অ্যাপকে নিষিদ্ধ করেছে। এই অ্যাপগুলির সমতুল্য প্রচুর অ্যাপ গুগল প্লে স্টোর এবং অ্যাপল স্টোরে পাওয়া যাবে। ডিজিটাল আত্মনির্ভর ভারত অভিযানের সূচনা করে সরকার দেশীয় অ্যাপ তৈরিতে উৎসাহ দিচ্ছে। এই অ্যাপগুলি নিজ নিজ ক্ষেত্রে আন্তর্জাতিক প্রতিদ্বন্ধীদের সঙ্গে প্রতিদ্বন্দ্বিতা করতে সক্ষম।
কোভিড-১৯ মহামারীর জন্য বিশ্বজুড়ে বিভিন্ন সামগ্রীর চাহিদা কমে গেছে। চীন থেকে ভারত ২০২০ সালের এপ্রিল থেকে জুন মাস পর্যন্ত ১৬৬০ কোটি মার্কিন ডলারের পণ্য আমদানি করেছে। গত বছর এই একই সময়ে ২৩৪৫ কোটি বিভিন্ন পণ্য আমদানি করেছিল। কোনও কোনও পণ্য লকডাউনের কারণে কম আমদানি হয়েছে। এর মধ্যে রয়েছে বৈদ্যুতিক যন্ত্রপাতি, টেলিকম যন্ত্রাংশ, কম্পিউটারের হার্ডওয়্যার, দুগ্ধ পালন শিল্পের জন্য যন্ত্রপাতি, বৈদ্যুতিন সামগ্রী, সার এবং লৌহ ইস্পাত।
এক্ষেত্রে এইসব সামগ্রীর আমদানি হ্রাসের ফলে দেশে যাতে স্বাভাবিক প্রক্রিয়ার কোন রকম বিঘ্ন না ঘটে, সরকার সেই জন্য এই সব সামগ্রী দেশে তৈরির ক্ষেত্রে উৎসাহ যোগাচ্ছে। এরজন্য সহজে ব্যবসা করা ও উৎপাদনের সঙ্গে যুক্ত উৎসাহভাতার ব্যবস্থা করা হয়েছে। এরমধ্যে মোবাইল ফোন, বৈদ্যুতিন যন্ত্রপাতি, চিকিৎসা সামগ্রী এবং বহু ওষুধ রয়েছে।
যেহেতু আন্তর্জাতিক অর্থনীতি ঘুরে দাঁড়াচ্ছে তাই এক্ষেত্রে শিল্পের ওপর চীন থেকে আaমদানী কমের বিষয়টিতে খুব কমই প্রভাব পড়ছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, শিল্প ও বাণিজ্য মন্ত্রী শ্রী পীযুষ গোয়েল।
CG/CB/NS
(Visitor Counter : 86
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও সৌদি আরবের যুবরাজ মোহাম্মেদ বিন সলমান বিন আব্দুলাজিজের মধ্যে টেলিফোনে কথা
নতুনদিল্লি, ১০ই মার্চ , ২০২১
প্রধানমন্ত্রী শ্রী নরেন্দ্র মোদী আজ সৌদি আরবের যুবরাজ মোহাম্মেদ বিন সলমান বিন আব্দুলাজিজের সঙ্গে টেলিফোনে কথা বলেছেন।
উভয় নেতা ২০১৯ সালে যে দ্বিপাক্ষিক কৌশলগত অংশীদারিত্ব পরিষদ গঠিত হয়েছিল তার কার্যাবলীর পর্যালোচনা করেছেন। ভারত ও সৌদি আরবের মধ্যে সম্পর্কের ক্রমবর্ধমান উন্নতিতে তারা সন্তোষ প্রকাশ করেছেন। দুটি দেশের মধ্যে ব্যবসা বাণিজ্য ও বিনিয়োগ আরো বাড়ানোর বিষয়ে প্রধানমন্ত্রী তাঁর আগ্রহ প্রকাশ করেছেন। এই প্রসঙ্গে সৌদি বিনিয়োগকারীরা এ দেশের অর্থনীতি থেকে কি কি সুবিধা পাবেন সেই সব বিষয় নিয়েও আলোচনা করা হয়েছে।
উভয় নেতা কোভিড-১৯ মহামারীর বিরুদ্ধে লড়াইয়ে একে অন্যকে সাহায্য করা ভবিষ্যতেও বজায় রাখতে ঐক্যমত্যে পৌঁছেছেন। দুটি দেশের মধ্যে বিশেষ বন্ধুত্বপূর্ণ সম্পর্ক ও দুই দেশের মানুষদের মধ্যে যোগাযোগের উপর ভিত্তি করে এই সম্পর্ক গড়ে উঠেছে পারস্পরিক স্বার্থ-সংশ্লিষ্ট আঞ্চলিক ও আন্তর্জাতিক উন্নয়নের বিভিন্ন বিষয়ের তারা আলোচনা করেছেন ।
প্রধানমন্ত্রী যুবরাজকে যত দ্রুত সম্ভব ভারতে আসার আমন্ত্রণ জানিয়েছেন।
রেলমন্ত্রক
২০২৪ সাল থেকে ট্রেনের ওয়েটিং লিস্ট সম্পর্কে যে খবর প্রচারিত হচ্ছে, সে বিষয়ে স্পষ্টীকরণ
নয়াদিল্লি, ১৯ ডিসেম্বর, ২০২০
একাধিক সংবাদপত্র অনলাইন সংস্করণে খসড়া জাতীয় রেল পরিকল্পনা সম্পর্কে সবিস্তারে সংবাদ প্রচার করা হয়েছে। কয়েকটি সংবাদ প্রতিবেদনে উল্লেখ করা হয়েছে যে, রেল ২০২৪ সাল থেকে ওয়েটিং লিস্ট ব্যবস্থা সম্পূর্ণ তুলে নিতে চলেছে বা ২০২৪ সাল থেকে কেবল কনফার্ম টিকিটই দেওয়া হবে।
এ ধরনের সংবাদ প্রকাশের প্রেক্ষিতে রেলের পক্ষ থেকে সুস্পষ্টভাবে জানানো হয়েছে যে, চাহিদার-ভিত্তিতে পর্যাপ্ত সংখ্যায় ট্রেনের ব্যবস্থা করতে সবরকম প্রয়াস নেওয়া হচ্ছে। এর ফলে, যাত্রীদের ওয়েটিং লিস্টে থাকার সম্ভাবনা কমবে। ওয়েট লিস্ট তখনই দেওয়া হয়, যখন সফরের চাহিদা বার্থ বা আসনের তুলনায় বেশি থাকে। তবে, রেলের পক্ষ থেকে ওয়েট লিস্টের ব্যবস্থা তুলে নেওয়ার কোনও প্রস্তাব নেই। প্রকৃতপক্ষে, ট্রেনে বার্থ বা আসনের চাহিদা ও যোগানের ওঠা-নামা হ্রাস করতে ওয়েট লিস্টের ব্যবস্থা চালু রয়েছে।
বিদ্যুৎমন্ত্রক
তাপবিদ্যুৎ কেন্দ্রগুলিতে মিশ্রণের জন্য কয়লা আমদানি পরিস্থিতি সম্পর্কে রাজ্যগুলির সঙ্গে পর্যালোচনা বৈঠকে
নতুন দিল্লি, ০৬ মে, ২০২২
কেন্দ্রীয় বিদ্যুৎ তথা পুনর্নবীকরণযোগ্য শক্তি মন্ত্রী শ্রী আর.কে. সিং তাপবিদ্যুৎ কেন্দ্রগুলিতে মিশ্রণের জন্য কয়লা আমদানি পরিস্থিতি সম্পর্কে রাজ্যগুলির সঙ্গে পর্যালোচনা বৈঠক করেছেন। ভার্চুয়াল পদ্ধতিতে বৃহস্পতিবার আয়োজিত এই বৈঠকে বিদ্যুৎ সচিব শ্রী অলোক কুমার এবং রাজ্য সরকারগুলির উচ্চ পদস্থ আধিকারিকরা উপস্থিত ছিলেন। বৈঠকে ক্রমবর্ধমান চাহিদা মেটাতে অভ্যন্তরীণ কয়লা সরবরাহে বাধাবিপত্তির প্রেক্ষিতে তাপবিদ্যুৎ কেন্দ্রগুলিতে মিশ্রণের জন্য কয়লা আমদানির গুরুত্বের কথা তিনি উল্লেখ করেন। এই প্রেক্ষিতে তাপবিদ্যুৎ কেন্দ্রগুলিতে মিশ্রণের জন্য কয়লা আমদানির বরাত দিতে রাজ্যগুলিকে পরামর্শ দেওয়া হয়েছে, যাতে চলতি মে মাসে বিদ্যুৎ উৎপাদন কেন্দ্রগুলিতে অতিরিক্ত পরিমাণে কয়লা যোগান দেওয়া যায়। মন্ত্রী আরও জানান, কয়লা উত্তলোন সংস্থাগুলির কাছ থেকে প্রাপ্ত কয়লার ভিত্তিতে তাপবিদ্যুৎ উৎপাদন সংস্থাগুলিকে সমানুপাতিকহারে দেশীয় কয়লা সরবরাহ করা হবে। তিনি ক্যাপটিভ কয়লাখনিগুলি থেকে উত্তলোন আরও বাড়ানোর জন্য রাজ্যগুলিকে পরামর্শ দেন। এর ফলে, কয়লা সরবরাহের উপর যে বোঝার সৃষ্টি হয়েছে তা হ্রাস করতে সাহায্য করবে। মন্ত্রী জোর দিয়ে বলেন, বিদ্যুৎ উৎপাদন কেন্দ্রগুলিতে কয়লার চাহিদায় ঘাটতি মেটাতে রেল পথের পাশাপাশি সড়ক পথেও কয়লা পরিবহণ সুনিশ্চিত করার জন্য রাজ্যগুলিকে প্রয়োজনীয় পদক্ষেপ গ্রহণ করতে হবে। তিনি জানান, যদি কোনো রাজ্য রেল তথা সড়ক পথে প্রেরিত কয়লা সংগ্রহ না করে তাহলে তা অন্য রাজ্যকে দিয়ে দেওয়া হবে এবং বিদ্যুৎ ঘাটতির ক্ষেত্রে সংশ্লিষ্ট রাজ্যটি দায়ী থাকবে।
বৈঠকে জানানো হয়েছে, তামিলনাড়ু ও মহারাষ্ট্র ইতিমধ্যেই কয়লা আমদানির বরাত দিয়েছে। অন্যদিকে, পাঞ্জাব ও গুজরাট দরপত্র চূড়ান্ত করার প্রক্রিয়া চালাচ্ছে। অন্য রাজ্যগুলিকেও তাদের তাপবিদ্যুৎ কেন্দ্রগুলিতে মিশ্রণের জন্য আমদানির উপর গুরুত্ব দেওয়ার প্রয়োজনীয় রয়েছে। রাজস্থান ও মধ্যপ্রদেশ কয়লা আমদানির জন্য দরপত্র জারির প্রক্রিয়া শুরু করেছে। এদিকে, পশ্চিমবঙ্গ, উত্তরপ্রদেশ, হরিয়ানা, ওড়িশা ও ঝাড়খণ্ড এখনও পর্যন্ত কোনো দরপত্র জারি করেনি বা কয়লা আমদানির জন্য প্রয়োজনীয় পদক্ষেপ নেয়নি। এই প্রেক্ষিতে পশ্চিমবঙ্গ সহ উপরোক্ত ওই চারটি রাজ্যকে তাদের তাপবিদ্যুৎ কেন্দ্রকেগুলিতে কয়লা সরবরাহ সুনিশ্চিত রাখতে প্রয়োজনীয় পদক্ষেপ গ্রহণের পরামর্শ দেওয়া হয়েছে।
রেল তথা সড়ক পথে কয়লা পরিবহণের পরিস্থিতি সম্পর্কে বৈঠকে আলোচনা হয়েছে। এই প্রেক্ষিতে জানা গেছে যে পশ্চিমবঙ্গ সহ অন্ধ্রপ্রদেশ, কর্ণাটক, মধ্যপ্রদেশ, হরিয়ানা ও উত্তরপ্রদেশের জন্য বরাদ্দকৃত কয়লা সংগ্রহে অগ্রগতি সন্তোষজনক নয়। এই প্রেক্ষিতে উপরোক্ত রাজ্যগুলিকে প্রেরিত কয়লা দ্রুত সংগ্রহের পরামর্শ দিয়ে বলা হয়েছে এই কয়লা সংগ্রহ করতে ব্যর্থ হলে তা অন্যান্য বিদ্যুৎ উৎপাদক সংস্থাগুলিকে বন্টন করা হবে।
CG/BD/SKD/
(Visitor Counter : 135
প্রধানমন্ত্রীরদপ্তর
চিতাকে নিয়ে আকর্ষণীয় তিনটি প্রতিযোগিতায় অংশগ্রহণের জন্য দেশবাসীর উদ্দেশে প্রধানমন্ত্রীর আহ্বান
নয়াদিল্লি, ২৭ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী মাই গভ ওয়েবসাইটে চিতাকে নিয়ে আকর্ষণীয় তিনটি প্রতিযোগিতায় অংশগ্রহণের জন্য দেশবাসীর আহ্বান জানিয়েছেন।
এক ট্যুইট বার্তায় প্রধানমন্ত্রী বলেছেন;
“আমরা সকলে অধীর আগ্রহে চিতা দেখার জন্য অপেক্ষা করছি, এই সময়ে মাই গভ ওয়েবসাইটে চিতাকে নিয়ে আকর্ষণীয় তিনটি প্রতিযোগিতায় অংশগ্রহণের জন্য আমি আপনাদের প্রস্তাব দিচ্ছি...
mygov.in/careforcheetah
mygov.in/cheetahnames
mygov.in/cheetah”
PG/CB/NS
(
পর্যটনমন্ত্রক
পর্যটন মন্ত্রক ভারতের মাইস শিল্পের প্রচারের জন্য কলাকৌশল এবং রোডম্যাপ তৈরির বিষয়ে মতামত গ্রহণের আমন্ত্রণ জানিয়েছে
নতুন দিল্লি, ১৮ জুন, ২০২১
মাইস হচ্ছে অন্য শব্দের আদ্যক্ষর দ্বারা গঠিত শব্দ যার পুরো অর্থ করলে হয়, মিটিংস, ইন্সেন্টিভস, কনফারেন্সেস এন্ড এক্সিবিশনস। মাইস ব্যাবসায়িক পর্যটনগুলির একটি গুরুত্বপূর্ণ ক্ষেত্র। এটি দ্রুত বেড়ে ওঠা বিভাগ গুলির মধ্যে অন্যতম যা দেশে বেশ কিছু সুবিধা নিয়ে আসে। বিশাল সম্ভাবনা থাকা সত্ত্বেও বিশ্বব্যাপী এই ব্যবসায় ভারতের অবস্থান তুলনামূলকভাবে অনেক কম। মাত্র এক শতাংশ। অন্যদিকে, ভারতের কাছে বৈদেশিক ক্ষেত্রে মাইসের একটা বিশাল বাজার রয়েছে।
পর্যটনের প্রসারে মাইস' সেগমেন্টের উন্নয়নের জন্য সরকার বিশেষ উদ্যোগ নিয়েছে। পর্যটন মন্ত্রক ভারতের মাইস শিল্পের প্রচারের জন্য কলাকৌশল এবং রোডম্যাপ তৈরির বিষয়ে মতামত গ্রহণের আমন্ত্রণ জানিয়েছে। আগামী ৩০ জুনের মধ্যে মতামত জানাতে হবে। এটি পাঠাতে হবে নিম্নোক্ত ইমেইল এড্রেসে-
js.tourism[at]gov[dot]in, bibhuti.dash72[at]gov[dot]in, prakash.om50[at]nic[dot]in.
CG/ SB
(Visitor Counter : 91
ইস্পাতমন্ত্রক
সেইল অশোধিত ইস্পাত উৎপাদন ৭ % বৃদ্ধি, বিক্রি বাড়ল ২.৭ %
নয়াদিল্লী, ৪ ডিসেম্বর, ২০২০
স্টিল অথরিটি অফ ইন্ডিয়া লিমিটেড  জানিয়েছে ২০২০র নভেম্বরে অশোধিত ইস্পাত উৎপাদন  গত বছরের একই সময়ের তুলনায়  ৭% বৃদ্ধি ঘটেছে। ৫টি সুসংহত ইস্পাত কারখানায় ২০২০র নভেম্বরে উৎপাদিত হয়েছে ১.৪০২ মিলিয়ন টন। ২০১৯এর নভেম্বরে ওই পরিমাণ ছিল ১.৩০৩ মিলিয়ন টন।
বিক্রয়ের ক্ষেত্রেও সংস্থা আগের মাসগুলির তুলনায় উন্নতি করেছে। ২০২০র নভেম্বরে বিক্রি হয়েছে ১.৩৯ মিলিয়ন টন। মাসের পর মাস উন্নতির ফলে ২০২০র এপ্রিল থেকে নভেম্বরে সবশুদ্ধ বিক্রির পরিমাণে ২.৭ % বৃদ্ধি নিশ্চিত হয়েছে, অর্থ বছরের প্রথম মাসগুলিতে কোভিড-১৯এর চ্যালেঞ্জ সত্ত্বেও। ওই সময়ে চাহিদা যথেষ্ট কমে গেছিল। লকডাউনের ফলে মজুতের পরিমাণ বেড়ে গেছিল।
সাফল্যের ওপরে মন্তব্য করতে গিয়ে সেইলের চেয়ারম্যান অনিল কুমার চৌধুরী বলেছেন,‘২০২০র নভেম্বরের সাফল্য সেইলের লাগাতার প্রয়াসের প্রতিফলন। কোভিড পূর্ব পরিস্থিতির সঙ্গে বাজারের পরিস্থিতি উন্নতি হওয়ায় এই ফলাফল। বাজারের বর্তমান উচ্ছলতার সুযোগের দিকে নজর দিয়ে সেইল ঘরোয়া এবং রপ্তানী বাজারে বিক্রি বাড়াতে একাধিক উদ্যোগ নিয়েছে। এর ফলে সংস্থার মজুত পণ্যের পরিমাণ কমেছে, তার পাশাপাশি ব্যালান্স শিট বাড়াতেও সাহায্য করেছে।’ তিনি এও জানান যে, সংস্থা আগামী সময়গুলিতে বাজারে তার স্থান আরও জোরদার করতে আত্মবিশ্বাসী।
তথ্যওসম্প্রচারমন্ত্রক
আজাদী কা অমৃত মহোৎসব উপলক্ষ্যে তথ্য ও সম্প্রচার মন্ত্রকের উদ্যোগে পশ্চিমবঙ্গের জলপাইগুড়ির বানেভাষাতে সাংস্কৃতিক অনুষ্ঠান
কলকাতা, ২৬শে আগস্ট, ২০২১
ভারতের স্বাধীনতার ৭৫ তম বর্ষ উদযাপনের অঙ্গ হিসেবে আজাদী কা অমৃত মহোৎসব উপলক্ষ্যে কেন্দ্রীয় তথ্য ও সম্প্রচার মন্ত্রক ২৯শে আগস্ট পর্যন্ত দেশজুড়ে বিভিন্ন অনুষ্ঠানের আয়োজন করেছে। মন্ত্রক আজ পশ্চিমবঙ্গের জলপাইগুড়ি জেলার বিন্নাগুড়ি গ্রাম পঞ্চায়েতের বানেভাষায় একটি সাংস্কৃতিক অনুষ্ঠানের আয়োজন করেছিল। অনুষ্ঠানে সাংস্কৃতিক সংগঠন গীতি নৃত্যমের শিল্পীরা অয়ন ভট্টাচার্যর সঙ্গে বন্দেমাতরমের সুরে নৃত্য পরিবেশন করলেন । এছাড়াও নারীদের সুরক্ষার উপর আরেকটি নৃত্যনাট্য অনুষ্ঠিত হয়েছে। অনুষ্ঠানে নৃত্যশিল্পী শ্রী রুনু ভট্টাচার্য, স্থানীয় পঞ্চায়েত সদস্য শ্রী অর্জুন মন্ডল এবং ফিল্ড আউটরিচ ব্যুরোর আধিকারিক শ্রী দীপক চক্রবর্তী উপস্থিত ছিলেন । ।বানেভাষা গ্রামের মানুষদের মধ্যে এই অনুষ্ঠান ঘিরে উৎসাহ উদ্দীপনা দেখা যায়।
CG/CB/
(Visitor Counter : 51
মানবসম্পদবিকাশমন্ত্রক
শ্রী সুভাষ সরকার স্বচ্ছ বিদ্যালয় পুরস্কার ২০২১-২২ এর সূচনা করেছেন
নয়াদিল্লি, ১২ জানুয়ারি, ২০২২
কেন্দ্রীয় শিক্ষা প্রতিমন্ত্রী শ্রী সুভাষ সরকার বুধবার ভার্চ্যুয়াল মাধ্যমে স্বচ্ছ বিদ্যালয় পুরস্কার  ২০২১-২২ এর সূচনা করেছেন। সূচনা অনুষ্ঠানে শ্রী সরকার বিদ্যালয়গুলিকে জল, স্যানিটেশন এবং স্বাচ্ছ বিধির উপর গুরুত্ব আরোপ করেন। কারণ, এগুলি শিক্ষার্থীদের স্বাস্থ্য, বিদ্যালয়ে তাদের উপস্থিতি, বিদ্যালয় ছুট এবং শিক্ষা গ্রহণের উপর গুরুত্বপূর্ণ ভূমিকা পালন করে। বিদ্যালয়ে জল, স্যানিটেশন এবং স্বাস্থ্য বিধির ব্যবস্থা একটি স্বাস্থ্যকর বিদ্যালয়ের পরিবেশ তৈরি করে এবং শিশুদের কোভিড-১৯ সহ নানা ধরনের রোগ থেকে সুরক্ষিত রাখতে সাহায্য করে। শ্রী সরকার জানান, এই স্বচ্ছ বিদ্যালয় পুরস্কার সেইসব বিদ্যালয়গুলিকে অনুপ্রাণিত করে তুলবে এবং স্বীকৃতি এনে দেবে, যারা জল, স্যানিটেশন এবং স্বাস্থ্যবিধি ক্ষেত্রে অনুকরণীয় কাজ করেছে। তিনি বলেন, এই পুরস্কার বিদ্যালয়গুলিতে ভবিষ্যতে এক্ষেত্রে আরও উন্নত ব্যবস্থাপনা গড়ে তুলতে এবং আগামী দিনের দিশা-নির্দেশে সাহায্য করবে।
স্যানিটেশন সম্পর্কে স্ব-অনুপ্রেরণা এবং সচেতনতা তৈরির লক্ষ্যে ২০১৬-১৭ শিক্ষাবর্ষে বিদ্যালয় শিক্ষা ও সাক্ষরতা বিভাগ স্বচ্ছ বিদ্যালয় পুরস্কার প্রথম চালু করে। ২০২১-২২ স্বচ্ছ বিদ্যালয় পুরস্কারের জন্য গ্রাম ও শহরের সরকারি, বেসরকারি, সরকারি সাহায্যপ্রাপ্ত বিদ্যালয়গুলি অংশ নিতে পারবে। একটি অনলাইন পোর্টাল এবং মোবাইল অ্যাপের মাধ্যমে ৬টি বিভাগে বিদ্যালয়গুলির মূল্যায়ন করা হবে। এগুলি হ’ল – জল, স্যানিটেশন, সাবান দিয়ে হাত ধোওয়া, পরিচালনা ও রক্ষণা-বেক্ষণ, আচরণগত পরিবর্তন ও সক্ষমতা বৃদ্ধি এবং কোভিড-১৯ এর বিরুদ্ধে প্রস্তুতি ও মোকাবিলা। বিদ্যালয়গুলি চলতি বছরের মার্চ মাস পর্যন্ত এই পুরস্কারের জন্য আবেদন করতে পারবে।
আন্তর্জাতিকভাবে স্বীকৃত পাঁচ তারা রেটিং ব্যবস্থাপনার ভিত্তিতে জেলা, রাজ্য এবং জাতীয় স্তরে বিদ্যালয়গুলিকে পুরস্কৃত করা হবে। এছাড়াও, প্রতিটি বিদ্যালয়ে বিভাগ-ভিত্তিক স্কোর এবং বিদ্যালয়ের সামগ্রিক রেটিং দেখিয়ে অংশগ্রহণের জন্য একটি শংসাপত্র পাবে। এই পদক্ষেপ বিদ্যালয়গুলিতে জল, স্যানিটেশন এবং স্বাস্থ্যকর বিষয়ে আরও উন্নত পরিষেবা প্রদানের ক্ষেত্রে সাহায্য করবে।
জাতীয় স্তরে সামগ্রিকভাবে এ বছর এই পুরস্কারের জন্য ৪০টি বিদ্যালয়কে নির্বাচন করা হবে। বিদ্যালয়গুলির জন্য পুরস্কারের অর্থ এবার ৫০ হাজার টাকা থেকে বাড়িয়ে ৬০ হাজার টাকা করা হয়েছে। পাশাপাশি, ৬টি বিভাগ-ভিত্তিক পুরস্কার এই প্রথম চালু করা হয়েছে। এক্ষেত্রে পুরস্কারের অর্থ ধার্য করা হয়েছে ২০ হাজার টাকা। এদিন এই সূচনা অনুষ্ঠানে বিদ্যালয় শিক্ষা ও সাক্ষরতা বিভাগের সচিব শ্রীমতী অনিতা কারওয়াল এবং সমস্ত রাজ্য, কেন্দ্রশাসিত অঞ্চল ও ইউনিসেফের প্রতিনিধিরা উপস্থিত ছিলেন।
CG/SS/SB
(Visitor Counter : 133
প্রধানমন্ত্রীরদপ্তর
দেশের স্বাধীনতা অগণিত সাধারণ মানুষের নিরন্তর সংগ্রাম ও আত্মোৎসর্গের ফসল
মুম্বাইয়ের রাজভবনে জল ভূষণ ভবন এবং বিপ্লবী স্মারক সংগ্রহশালার উদ্বোধনকালে একথা বলেন প্রধানমন্ত্রী শ্রী নরেন্দ্র মোদী
নয়াদিল্লি, ১৪ জুন, ২০২২
ভারতের স্বাধীনতা আন্দোলন সম্পর্কে আলোচনাকালে আমরা জ্ঞানত কিংবা অজ্ঞতাবশতই হয়তো দেশের স্বাধীনতাকে কয়েকটি মাত্র ঘটনার মধ্যে সীমাবদ্ধ রাখতে আগ্রহী। কিন্তু একথা বিস্মৃত হলে চলবে না যে অগণিত সাধারণ মানুষের নিরন্তর সংগ্রাম ও আত্মোৎসর্গের মধ্য দিয়েই আমরা স্বাধীনতা অর্জন করেছি। স্থানীয় তথা আঞ্চলিক পর্যায়ের বিভিন্ন ঘটনা ক্রমে ভারতের জাতীয় আন্দোলনের রূপ নিয়েছে। সংগ্রাম ও আন্দোলনের পথ হয়তো ছিল ভিন্ন, কিন্তু লক্ষ্য ও উদ্দেশ্য ছিল এক ও অভিন্ন।
মুম্বাইয়ের রাজভবনে ‘জল ভূষণ ভবন’ এবং ‘বিপ্লবী স্মারক সংগ্রহশালা’ উদ্বোধনকালে একথা বলেন প্রধানমন্ত্রী শ্রী নরেন্দ্র মোদী। তিনি বলেন, আমাদের স্বাধীনতা আন্দোলন একদিকে যেমন অঞ্চল পর্যায়ে দানা বেঁধে উঠেছিল, ঠিক তেমনই তার প্রভাব পড়েছিল সমগ্র বিশ্বেই। লন্ডনে শ্যামজি কৃষ্ণ ভার্মার ‘ইন্ডিয়া হাউজ’ তখন গড়ে উঠেছিল লন্ডন নিবাসী ভারতীয়দের একটি সংগঠন হিসেবে। এই সংগঠনের মূল উদ্দেশ্যই ছিল ভারতের জন্য স্বাধীনতা অর্জন। নেতাজীর নেতৃত্বে আজাদ হিন্দ সরকারের লক্ষ্য ছিল ভারতীয়দের স্বার্থ রক্ষা। কিন্তু এর ব্যাপ্তি ছিল বিশ্বজনীন। এই কারণেই ভারতের স্বাধীনতা আন্দোলন অন্যান্য বহু দেশের স্বাধীনতা যুদ্ধের রূপ নিয়েছিল। ‘অঞ্চল থেকে বিশ্ব’ – এই ভাবনাই রয়েছে ‘আত্মনির্ভর ভারত অভিযান’ কর্মসূচির নেপথ্যে। আমার স্থির বিশ্বাস যে এখানে ভারতীয় বিপ্লবীদের স্মারক সংগ্রহশালা যাঁরা পরিদর্শন করবেন তাঁরা নতুনভাবে অনুপ্রাণিত হবেন জাতীয় সঙ্কল্পের বাস্তবায়নে, কারণ তাঁরা নিজেরা অনুভব করবেন যে দেশ গঠনে তাঁদেরও অনেক কিছু করার রয়েছে।
প্রধানমন্ত্রী বলেন, ‘আজাদি কা অমৃতকাল’-এ আমাদের প্রতিটি কাজ যাতে জাতীয় সঙ্কল্পকে আরও সুদৃঢ় করে তোলে সেই বিষয়টি নিশ্চিত করতে হবে। তবেই ভারত এগিয়ে যাবে দ্রুত উন্নয়নের পথে। সমগ্র জাতির বিকাশে ‘সবকা প্রয়াস’-এর ওপর আমি বিশেষভাবে গুরুত্ব দেব কারণ পারস্পরিক সহযোগিতার মনোভাব নিয়েই একটি জাতি হিসেবে আমাদের এগিয়ে যেতে হবে।
শ্রী মোদী বলেন, স্বামী বিবেকানন্দ সৎসঙ্গ-এর নীতিতে বিশ্বাস করতেন। লন্ডনে ইন্ডিয়া হাউজ জাতীয় ক্রিয়াকলাপের সঙ্গে যুক্ত ব্যক্তিদেরই একটি পীঠস্থান হয়ে উঠেছিল। শ্যামজি কৃষ্ণ ভার্মার এক্ষেত্রে অবদান ছিল অবিস্মরণীয়। বিপ্লবী স্মারক সংগ্রহশালা দর্শনের পর দেশের তরুণ প্রজন্ম দেশ গঠনের কাজে বিশেষভাবে অনুপ্রাণিত হবেন বলে আশা ব্যক্ত করেন প্রধানমন্ত্রী।
PG/SKD/DM/
(
প্রধানমন্ত্রীরদপ্তর
ইঞ্জিনিয়ার্স দিবসে ইঞ্জিনিয়ারদের শুভেচ্ছা প্রধানমন্ত্রীর
নয়াদিল্লি, ১৫ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী ইঞ্জিনিয়ার্স দিবসে ইঞ্জিনিয়ারদের শুভেচ্ছা জানিয়েছেন। শ্রী মোদী, ইঞ্জিনিয়ার্স দিবসে, এম বিশ্বেশরাইয়ার উল্লেখযোগ্য অবদানের কথাও স্মরণ করেন।
একগুচ্ছ টুইট বার্তায় প্রধানমন্ত্রী বলেন,
" #EngineersDay --তে আমাদের দেশের সব ইঞ্জিনিয়ারদের শুভেচ্ছা জানাই।দেশ গঠনে ব্রতী দক্ষ ও মেধাবী ইঞ্জিনিয়ারদের পেয়ে দেশ আশীর্বাদধন্য। আমাদের সরকার আরও ইঞ্জিনিয়ারিং কলেজ তৈরি করা সহ ইঞ্জিনিয়ারিং কলেজগুলোতে পড়াশূনোর পরিকাঠামো উন্নয়নে কাজ করে চলেছে।"
"#EngineersDay উপলক্ষে আমি এম বিশ্বেশরাইয়ার উল্লেখযোগ্য অবদানও স্মরণ করছি। আগামী প্রজন্মের ইঞ্জিনিয়ারদের উদ্বুদ্ধ করুক তাঁর কাজ। আমি আমার #MannKiBaat-এর একটি আগের পর্বও এখানে ভাগ করে নিচ্ছি যাতে আমি এই বিষয়ে কথা বলেছিলাম।"
PG/PM/NS
(